b'\n_START_ARTICLE_\nThe Notwist\n_START_PARAGRAPH_\nThe Notwist er et band fra Tyskland som spiller indie rock. _NEWLINE_Bandet startet opprinnelig som et punkeband, men har p\xc3\xa5 de siste albumene fjernet seg helt fra det musikalske uttrykket, og n\xc3\xa6rmet seg elektronika. Bandet ble startet i 1989 i Weilheim, n\xc3\xa6r M\xc3\xbcnchen, av br\xc3\xb8drene Markus og Michael Acher og Mecki Messerschmidt. Det f\xc3\xb8rste selvtitulerte albumet var en blanding av grunge og metal, mens det neste, Nook, var indie rock. P\xc3\xa5 12 begynte fl\xc3\xb8rtingen med elektronikaen. I 1997 ble Martin Gretschmann med i bandet, og den p\xc3\xa5f\xc3\xb8lgende utgivelsen Shrink var en blanding av jazz, elektronika rock. Med Neon Golden, fra 2002, fikk bandet sitt internasjonale gjennombrudd. Da musikknettstedet Pitchfork k\xc3\xa5ret de beste albumene utgitt i perioden fra 2000 til og med 2004 kom albumet p\xc3\xa5 23.-plass._NEWLINE_I 2004 startet tre av medlemmene bandet 13 & God sammen med medlemmene av hiphop-gruppa Themselves. De har gitt ut et selvtitulert album. Vokalist Markus Acher er ogs\xc3\xa5 med i bandet Lali Puna.'